OBRAZLOŽENJE OPĆEG DIJELA FINANCIJSKOG PLANA

ZA 2025. – 2027. GODINE

Proračunski korisnik : OPĆINSKI SUD U ZLATARU, RKP: 4462

1. UVOD

Općinski su u Zlataru ima sjedište u Zlataru, a teritorijalno pokriva cijelu Krapinsko-zagorsku županiju. Ima tri sudska odjela: građanski odjel, kazneni odjel i prekršajni odjel. Kazneni predmeti rješavaju se u sjedištu suda, a građanski i prekršajni predmeti u sjedištu suda i u stalnim službama. Stalne službe osnovane su u Donjoj Stubici, Klanjcu, Krapini , Zaboku i Pregradi .

Sve prije navedeno utječe na planiranje troškova za financijski plan za navedene godine, posebice zbog troškova redovnog održavanja, ali i planiranja dodatnih ulaganja na građevinskim objektima, koji su prilično stari, te osiguranje potrebne opreme za rad.

1. OBRAZLOŽENJE PO KATEGORIJAMA
   1. Prihodi i primici

Planirani prihodi i primici Općinskog suda u Zlataru sastoje se od prihoda i primitaka iz nadležnog proračuna – izvor financiranja 11, te vlastitih prihoda – izvor financiranja 31.

Prihodi i primici iz nadležnog proračuna planirani su u tri proračunske godine unutar postavljenih limita i odnose se na dvije aktivnosti – osnovnu (vođenje sudskih postupaka) i jednostavni stečaj potrošača.

Vlastiti prihodi ostvaruje se od kopiranja i zakupa poslovnog prostora temeljem sklopljenog ugovora sa Hrvatskim Telekomom za postavu antene na zgradu suda i mjesečno se uplaćuju na račun suda.

2.2 Rashodi i izdaci

Planirani rashodi poslovanja iz izvora 11 – opći prihodi i primici pokrivaju rashode za zaposlene, materijalne i financijske rashode za proračunske godine u najvećem dijelu proračuna. Isti su planirani prema očekivanim troškovima i trendu porasta u tekućoj godini.

Rashodi iz izvora 31 – vlastiti prihodi, planirani su za pokriće rashoda za nabavu nefinancijske imovine u iznosu od 4.400,00 eura , a ostalo za pokriće materijalnih rashoda -4.600,00 eura.

Izdaci za otplatu zajmova – izvor 11, odnose se na plaćanje financijskog leasinga vozila temeljem ugovora s UniCredit leasingom sklopljenog 2021. godine s otplatom do 2026. godine, za službeni auto Suzuki Vitara. U planu za 2025. godine planirana je kupnja novog vozila s opcijom financiranja putem financijskog leasing-a s planiranim očekivanim iznosima.

* 1. Prijenos sredstava iz prethodne u slijedeću godinu

Sredstva koja se prenose iz prethodne u slijedeću godinu odnose se na sredstva ostvarena po osnovi izvora 31 – vlastiti prihodi . Iznosi su prikazani u tablici prihoda i primitaka koja je sastavni dio izrade financijskog plana . U 2024. godinu prenesen je iznos od 826,57 eura, a dalje se očekuje prijenos oko 700 eura .

* 1. Ukupne i dospjele obveze

Stanje ukupnih i dospjelih obveza za materijalne rashode na dan 31.12.2023. i na dan 30.06.2024. poklapa se s predanim FI i prikazuje se u tablici. Dospjele obveze odnose se prvenstveno na materijalne rashode – uglavnom za intelektualne usluge.

|  |  |  |
| --- | --- | --- |
|  | **Stanje obveza na dan 31.12.2023.** | **Stanje obveza na dan 30.06.2024.** |
| Ukupne obveze | 1.502.782 | 1.471.814 |
| Dospjele obveze | 30.746 | 5.712 |
| *Tablica 1: Stanje ukupnih i dospjelih obveza na dan 31.12.2023.i 30.06.2024. u eurima.* | | |

U Zlataru, 07. studenog 2024. Predsjednik suda

Vinko Vladić